 ምንጪ ስእሊ, Yemane Gmeskel ኣብ 28 ዓመታት ኣስታት 300 ዲጋታት ኣብ ሓዳስ ኤርትራ መበል 28 ዓመት ቁ 232 29 ግንቦት 2019 ኣብ ቀዳማይ ገጽ ኣብ ዝተሓተመ ዜና ዘላቕነት ቀረብ ዝስተን ንልምዓታዊ መደባት ዘገልግል እኹል ማይን ንምርግጋጽ ምህናጽ ከዘንቲ ማይ ምውሓስ ትሕተ ቅርጺ ስርዓት ምክፍፋል ምትካእ ዝኣረገ ሻምብቆታት ማይ ዘጠቓልሉ ዓበይቲ ፕሮጀክታት ይትግበሩ ከምዘለዉ ይገልጽ ኤርትራ ኣብ ዝናብ ማይ እያ ትምርኮስ ስለዝኾነ ምኒስትሪ መሬት ማይን ከባባኢን ጸጋታት ልዕለ ጽፍሓዊ ማይ ንምህብታም ኣብ ዝሓለፈ 28ዓመታት ኣስታት 300 ዲጋታት ከምትእተሃንጹ ኣብቲ ጋዜጣ ሓቢሩ ኣሎ ሓላፊ ፕሮጀክታት ዓዲ ሃሎ ኣቶ ሳልሕ ኣሕመዲን ዛጊት ብዕብየቶምን ኣገዳስነቶምን ጎሊሖም ዝረኣዩ ኣስታት 500 ሚልዮን ሜትሮ ኩዩብ ማይ ዘዕቁሩ ዲጋታት ከርከበት ፋንኮ ጽሙእን ፋንኮ-ራዊን ገርሰት ምስላም ሎጎን ከምእተሃንጹ ዲጋ ጋሕቴላይ ድማ ኣብ መስርሕ ከምዝርከብ ኣብታ ጋዜጣ ጠቒሱ ኣሎ ኣቶ ሳልሕ ኣሕመዲን ኣብ በረኽቲ ቦታታታ ኣስመራ ዝተሃንጹ ብጠቅላላ 77 ሽሕ በርሚል ማይ ብምኽዛን ዘከፋፍሉ ኣጋንእ ድማ ስሩዕነት ዕደላ ማይ ንምውሓስ ዝዓለሙ ምዃኖም ውጽዒት እውን ድሮ ክርአ ከምዝጀመረ ይሕብር ብሓፈሻ ኣስመራ ብፍላይ ድማ ኣብ ወሳናስን ኣስመራ ዝርከባ ከም ዓዲ ሰጕዶ ዓዲ ኣቤቶ ዓዲ ጓዕዳድ ዳዕሮ ጳውሎስን ካልኦትን ዝበዝሑ ካብ ነበርተን ብቦጣት ዝሽየጥ ማይየን ዝጥቀማ እንተኾነ ሰብ ቦጣት ካብ መዕደሊ ነቑጣታት ንሓደ ፊስቶ ብሕሳብ 33 ሳንቲም ንምሉእ ቦጥ ድማ ብትሕቲ 24 ናቕፋ ዝወስድዎ ጽሩይ ማይ ንፊስቶ ልዕሊ 50 ናቕፋ ንቦጥ ድማ ብኣስታት 4ሽሕ ናቕፋ ብምሻጥ ኣብ ልዕሊ ህዝቢ ኣደራዕ ከውርዱ ምጽንሖምን ካብ ቅድሚ ክልተ ዓመታት ኣተሒዙ ከምዝተቐጽዑን ሓላፊ ፕሮጀክታት ዓዲ ሃሎ ኣቶ ሳልሕ ኣሕመዲን ይሕብር ፕረዚደንት ኢሳይያስ እውን ኣብ ዝሓለፈ ኣዋርሕ ምስ መራኸቢታት ውሽጢ ሃገር ኣብ ዝገበሮ ቃለ መሕትት ብዛዕባ ወነንቲ ቦጣትን ኣብ ህዝቢ ዘውርድዎ በደልን ገሊጹ ነይሩ እንተኾነ እቶም ብመንግስቲ ብስስዐ ዝኽሰሱ ዘለው ወነንቲ ቦጣት ስለምንታይ ነቲ ብውሑድ ሰናቲም ዝገዝእዎ ማይ ናብ ህዝቢ ብኽባር ዋጋ ከምዝሸጡዎ ዝሃቡዎ ምላሽ ኣይተሰምዐን ፕረዚደንት ባዕሉ ኣብ ቃለ መሕትቱ ከምዝተናኸፎ ግን ናይ ነዳዲ ናይ ጎማ ናይ መቀያየሪ ኣቑሑ ክብሪ ወዘተ ነቲ ዋጋ ከንህሮ ከምዝኽእል ይግመት እዩ ካብ ክፍሊ ሃብቲ ማይ ዞባ ማእከል ጆሜትራ ዩውሃንስ ሙሉ መዓልታዉ ጠለብ ማይ ነበርቲ ከተማ ኣስመራ 60 ሽሕ ሜትር ኲየብ ምዃኑ ኣብ ወርሒ ግንቦት ምስ ኣገልግሎት ዜና ኤርትራ ኣብ ዝገበሮ ቃል መሕተት ሓቢሩ ነይሩ ክሳብ ሕጂ ምስ ኮሮናቫይርስ ብዝተሓሓዝ ጠለብ ማይ ህዝቢ ብኸመይ ከምዝፍታሕ ብምኒስትሪ ጥዕና ይኹን ብላዕለዋይ ሓይሊ ዕማም ምክልኻል ለበዳ ኮሮናቫይረስ ዝተዋህበን ንሻቕሎት ህዝቢ ዝምልስ ሓበሬታ የሎን እታ ሕጽረት ማይ ነበርታ ንሓዋሩ ንምፍታሕ ኣብ ከባቢ ኣስመራ ካብ ዝርከባ ዲጋታት ማይ እናተጪንጉዐ ኣብ በረኽቲ ቦታታት ኣርባዕተ ኣስመራ ጨርሒ ቀሓውታ ሓዝሓዝ ጸጸራትን ፎርቶን ኣጋንእ ማይ ዝተኸለት ኣስመራ እኳ ክንድዚ ዝተሸገረትሲ እተን ብቐደሙውን ከቢድ ሕጽረት ማይ ዝጸንሐን ከም ከተማ ከረን ዝኣመሰላ ከተማታት ኤርትራ ክሳብ ክንደይ ኮን ይሽገራ ይህልዋ? 